„Vreau să fie clar, noi decidem ce vom face”. Ce le-a transmis Netanyahu miniștrilor de externe din UK și Germania, veniți în Israel
Premierul israelian Benjamin Netanyahu a mulțumit, miercuri, miniștrilor de externe ai Germaniei și Marii Britanii pentru sprijinul acordat, în timpul vizitei pe care David Cameron și  Annalena Baerbock o fac în Israel. Netanyahu le-a spus însă celor doi miniștri că Israelul va lua propriile decizii cu privire la securitatea sa și la răspunsul la atacul de săptămâna trecută al Iranului, scrie Reuters.